**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

 **PROIECT** **DECIZIE ETAPA DE ÎNCADRARE**

**22.07.2019**

Ca urmare a solicitării de emitere a acordului de mediu adresate de **S.C. TRISTAR STEEL S.A.,** cu sediul în mun. Târgoviște, b-dul Mircea cel Bătrân, nr.8, jud. Dâmbovița înregistrată la APM Dâmbovița cu nr. 5068 din 28.03.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 20.06.2019 că proiectul **”** ***Montaj echipamente tehnologice-linie de cromare***$ˮ$***,*** propus a fi amplasat în mun. Târgovişte, str. Ilfovului, nr.6, jud. Dâmbovița **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2:

*-* pct 4, lit e*,,instalaţii pentru tratarea suprafeţelor metalice şi a materialelor plastice prin procese chimice sau electroliticeˮ*

- pct. 13, lit a *,,orice modificare sau extindere, altele decât cele prevăzute la pct. 22 din anexa nr.1 ale proiectelor.din anexa 2ˮ*

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

 În incinta halei existente se intentionează completarea fluxului tehnologic și a fazei tehnologice, respectiv operația de cromare prin metoda de depunere electrochimică de crom dur în scopul creșterii rezistenței la uzură, *prin montarea unei linii de cromare dură cu functionare continuă cu o capacítate máximă totală de producție de 700 m/24h și anume:*

 Instalația de cromare cu regim de funcționare continuă pentru prelucrarea barelor cu diametre cuprinse între Ф 06– Ф 12 mm, este alcatuita din două linii de cromare paralele, fiecare linie având sistemul de avans și celule de cromare proprii.

 Instalația este prevăzută cu 10 băi de cromare, fiecare având dimensiunile de: 700mmx200mmx200mm, corespunzând unui volum total de cca 28 l/buc.

 Volumul total de electrolit aferent întregii instalații din cele 10 bai, este de cca 500 litri alimentarea electrolitului realizându-se individual pentru fiecare celulă în parte, dintr-un rezervor central care are dimensiunile: 1700mmx1000mmx350mm.

 Circulația electrolitului este realizată cu ajutorul a două pompe, câte una pentru fiecare linie. Rezervorul central de alimentare al celulelor de cromare al cărui volum util este de cca 500 litri, este prevăzut cu robineți pentru a controla nivelul de electrolit din celulele de cromare. Pentru menținerea temperaturii, sistemul este prevăzut cu rezistente electrice. Debitul electrolitului din băile de cromare este reglat independent, pentru fiecare baie în parte, prin robineți. Evacuarea electrolitului din băile de cromare se face printr-un supraplin, asigurându-se astfel un nivel controlat în fiecare baie de cromare.

 Instalația Ф 06– Ф 12 mm nu este prevazuta cu o cuva pentru degresare.

**Instalaţia de cromare cu regim de funcţionare continuă, *Ø06-Ø12mm*** este compusă din urmatoarele:

* doua linii de cromare paralele, fiecare linie având sistemul de avans și celule de cromare proprii.
* Sistemul de încărcare este comun pentru cele doua linii, construit din suporti care asigura atât sustinerea barelor cât și sistemul de alimentare automata. Totodata sistemul de încărcare asigura caile de rulare pentru deplasarea barelor, sistemul de sesizare prezenta bara și sfârșit de bara.
* Sistemul de deplasare a barei este alcătuit din 4 mecanisme pe toată linia, mecanisme, care asigura deplasarea barelor pe întreaga lungime a Instalatiei. Sistemul este alcătuit dintr-o rola motoare și o rola libera care are o mișcare de deplasare pe verticala, mișcare care permite atât cromarea barelor având diametrul intre 6-12 mm, cât și presiunea (prinderea) necesara avansarii barei.
* Mișcarea de rotatie a rolei motoare este asigurata de un motoreductor, iar deplasarea pe verticala a rolei libere de către un cilindru pneumatic.
* **Baile de cromare** - sunt in numar de 10, fiecare avand dimensiunile de: 700mmx200mmx200mm, corespunzand unui volum total de cca 28 l/buc.

*Volumul util de electrolit aferent întregii instalații din cele 10 bai, este de cca 500 litri.*

Alimentarea electrolitului se realizeaza individual pentru fiecare celula în parte, dintr-un rezervor central cu dimensiunile de 1700mmx1000mmx350mm.

Circulatia electrolitului este realizata cu ajutorul a doua pompe, câte una pentru fiecare linie. Rezervorul central de alimentare al celulelor de cromare este prevăzut cu robineti pentru a controla nivelul de electrolit din celulele de cromare. Pentru mentinerea temperaturii, sistemul este prevăzut cu rezistente electrice. Debitul electrolitului din baile de cromare este reglat independent, pentru fiecare baie în parte, prin robineti. Evacuarea electrolitului din baile de cromare se face printr-un supraplin, asigurandu-se astfel un nivel controlat în fiecare baie de cromare;

* Sistemul de alimentare electrolit – cuprinde un bazin în care se afla electrolitul, sistemul de încălzire a electrolitului realizat cu rezistente electrice din titan gradul 1, pompe de alimentare, racorduri și robineti. Toate elementele sunt confectionate din PVC-C. Circuitul de alimentare cu electrolit se face în mod individual, pentru fiecare linie în parte., și, include rezervorul central de alimentare (V util=500litri) soluție de acid cromic pentru toate celulelede cromare, soluție transportata prin conducte PVC-C antiacid. Circulatia electrolitului se realizeaza cu ajutorul pompelor centrifuge, câte o pompa pentru fiecare linie, pompe construite din materiale antiacide.

Rezervorul central de alimentare a bailor de cromare este construit din titan gradul 1. Electrolitul este încălzit la temperatura de lucru cu ajutorul rezistentelor electrice antiacid din titan gradul 1. Temperatura electrolitului este controlata și reglata cu ajutorul unui regulator de temperatura. Debitul de electrolit în baile de cromare este reglat independent pentru fiecare bazin în parte, prin robineti. Nivelul electrolitului este controlat de o sonda de nivel. Evacuarea electrolitului din bai se face prin preaplin, asigurandu-se astfel un nivel controlat pentru fiecare baie de cromare. Pentru evacuarea totala a electrolitului din instalatie în cazul opririi instalatiei, fiecare celula de cromare a fost prevazuta cu un sistem de golire totala, tot electrolitul ajungand in rezervorul central .

Sistemul de descarcare – asigura evacuarea barelor cromate de pe role de susținere într-o zona libera, de unde pot fi evacuate manual de către operator;

**Sistem de aspiratie:**

*Sistemul de aspirație și filtrare a vaporilor este comun pentru toate cele 3 instalații de cromare.*

Aspiratia vaporilor aparuti in urma incalzirii electrolitului in cadrul procesului tehnologic se realizeaza cu ajutorul unui scruber care are forma cilindrica, confectionat din titan grad 1, avand un diametru de 2000mm si inaltime de 5000mm, cu o capacitate de aspiratie de 20.000m/ora care se monteaza in exteriorul cladirii, montat pe un sistem de aspiratie si filtrare – retinere solutia cromica tip coloana de spalare cu umplutura (inele Rasching din PVCC). Deasupra inelelor Rasching este realizat un sistem alveolar dripless (antiumezeala), iar aerul purificat este dirijat pe un cos metalic cu diametru 350mm care depaseste inaltimea halei cu 70 cm Functionarea sistemului este automatizata, vaporii sunt aspirati de la fiecare celula si de deasupra bazinului de stocare electrolit apoi sunt dirijati in scruber printr-o tubulatura din PVC.

Pelicula de soluție cromică reținută pe elementele de la admisia filtrului este spălată cu apă din retea, în contracurent cu circuitul vaporilor de crom absorbiți, iar soluția cromică rezultată se colectează şi se recirculă integral în rezervorul central de alimentare.

* **Conexiuni electrice anozi si catozi** – Pentru a realiza procesul tehnologic, conexiunile dintre catozi, anozi și redresor se realizează cu ajutorul unor tije de cupru si aluminiu. Curentul electric necesar operațiunii de placare cu crom este furnizat de un număr de 2 redresoare, aparținând fiecărei bai. Anozii sunt confecționați din aliaj Pb-Sn-Ag, având o formă inelară. Adăugarea de argint înnobilează aliajul, evitând consumurile anodice, crescând durabilitatea şi conductivitatea electrică a acestor anozi. Contactul catodic cu catozi din cupru realizează o bună conductivitate electrică a barelor în procesul de cromare.

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 982 din 05.10.2018, terenul este situat în intravilanul municipiului Târgoviște;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

 f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul;

 i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

 a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

 b) natura transfrontieră a impactului: nu este cazul;

 c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

 d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

II. Proiectul propus nu intra sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.

III. Proiectul nu intră sub incidența art. 48 și 54 din Legea Apelor nr. 107/1996, cu modificările și completările ulterioare.

***Condiţiile de realizare a proiectului****:*

 ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**
* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
1. **În perioada de funcționare:**
* indicatorii de calitate ai apelor uzate evacuate în rețeaua de canalizare se vor încadra în limitele impuse de NTPA 002/2002.

**Protecţia aerului**

1. **În perioada de construire:**
* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

**b)În perioada de funcționare**

 - emisiile rezultate din procesul tehnologic se vor încadra în limitele prevăzute de O. M. nr.462/1993 ;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;

**Protecţia solului**

* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, Legii nr. 211/2011 privind regimul deşeurilor, cu modificările și completărilor ulterioare;***

1. **În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

**b) În perioada de funcţionare**

- preluarea ritmică a deşeurilor rezultate pe amplasament, evitarea depozitării necontrolate a acestora;

- deșeurile generate vor fi eliminate sau valorificate numai prin operatori autorizati pe bază de contract;

- este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

**În perioada de funcţionare:**

* se va asigura buna funcţionare a instalaţiilor;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor către operatori autorizaţi în valorificarea/ eliminarea deşeurilor

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

 ***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

 ***Prezenta decizie se poate revizui, în cazul în care se constată apariţia unor elemente noi, necunosute la data emiterii .***

 ***Prezenta decizie este valabilă pe toată perioada de aplicare a proiectului.***

 ***La finalizarea lucrărilot titularul are obligaţia revizuirii autorizaţiei de mediu.***

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p. DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

 **Maria MORCOAȘE** Întocmit,

 consilier Grațiela **CIOCOIU-BUNILĂ**